杨炎正
钱塘迎酒歌
钱塘妓女颜如玉，一一红妆新结束。
问渠结束何所为，八月皇都酒新熟。
酒新熟，浮蛆香，往醉金钗十二行。
十三库中谁最强。临安大尹索酒尝，
旧有故事须迎将。翠翘金凤乌云髻，
雕鞍玉勒三千骑。金鞭争道万人看，
香尘冉冉沙河市。琉璃杯深琥珀浓，
新翻曲调声摩空。使君一笑赐金帛，
今年酒赛直珠红。画楼突兀临官道，
处处绣旗夸酒好。五陵年少事豪华，
一斗十千谁复校。黄公垆下谩徜徉，
何曾见此大堤倡。惜无颜公三十万，